Mork & Mindy

Mork & Mindy ła ze na situation comedy co ełementi fantasientìfeghi produzesta inte i Stati Unii e trazmetesta in prima vizion intrà el 1978 e' l 1982 par el network tełevizivo statunitense ABC.

In Itałia łe prime do stazon łe gera stàe trasmese so Rai 2 inte'l 1979, mentre inte'l 1984 łe ze stàe trasmesi so Italia Uno łe repliche dei epizodi de łe do stazon par trasmétar oncora ła tersa e ła quarta stazon co un nòvo dopiagio.

Descrision
I protagonisti de ła serie tełeviziva i ze Mindy McConnell (Pam Dawber), grasioza tozata de ła perifaria mericana che ła łaora in una botega de strumenti muzegcłi, e Mork (Robin Williams), un ałieno umanoide rivà so ła Tera da'l pianeta Ork so na astronave a forma de Vovo. Mork el gaveva parò presedentemente fato n'altra aparision inte'l vintidoèzemo epizodio de ła cuinta stazon de Happy Days, da'l titoło Fantascienza anche par Fonzie (28 febraro 1978), indove "Mork & Mindy" i ze in efeti un spin-off, anca se in Itałia cuel epizodio el ze stà trasmeso cuando "Mork & Mindy" ła jera za na serie de suceso.

Ła natura de Mork, parfìn masa singołar e imprevedibiłe, ła convinse Mindy che no ghe sarìa posìbiłe soraviver da só posta inte'l nostro mondo; cuindi ła deside de ospitarlo inte ła só sofita, e de sercàr de introdurlo ai uzi e costumi umani.
Patocaménte łe situasion e i rezultadi che deriva 'sto tentativo i ze eziłaranti, e a'l steso modo un mucio ironici. El candor de Mork e ła pasiensa de Mindy mete in una prospetiva nova e inusitada i conportamenti e łe idiosincrazie umane.
Masime gustozi ze i raporti co łe altre fegure ocazionałe de ła serie, intrà cui veci brontołoni, imigrà clandestini, un strigon mato da'l nome de Exidor e vari altri.
El steso Mork, co riva ła fìn de onji epizodio, el ze uzo invocar un contato mentałe co el leader de ła propia zente, Orson (de cui se sente soło che ła voze), e ventiłàr co łu dei aspeti de ła vita so ła Tera ezaminà senpre in cuel'epizodio.

Ła serie ła gà avùo un suceso enorme in tuto el mondo, e ła vien replicà de frecuente oncora anco. Un mucio de senegiaménti "ałieni" de Mork, cuałi par ezenpio el sentarse co ła fasa so'i cusini de un divano e łe ganbe so  ła spalièra e béver drink utiłizando el deo de ła man, i ze deventài dei stereotipi difuzi, e i gà contribuìo in modo determinante a'l suceso de Robin Williams cofà ator briłante. De'l resto 'sti senegiaménti pałicari i ze stà na só inprovizasion a'l provìn in cui ze stà siełesto par intarpretàr Mork.

 Epizodi 
Stajon Epizodi Prima TV orizenałe Prima TV Itałia Prima stajon 24 1978-1979 1979 Segonda stajon 26 1979-1980 1979 Tersa stajon 22 1980-1981 1984 Cuarta stajon 22 1981-1982 1984

 Citasion 

 Linganbi foresti 

  Titołi e date de trasmision orixinałi de tuti i epixodi

 Mork & Mindy su FOX Retro 

Categoria:Sèrie televixive de la ABC